বঙ্গে ৩ বছর কাটালেন রাজ্যপাল, আবেগপ্রবণ হয়ে এদিন কী বললেন তিনি?

ওয়েব ডেস্ক: বাংলার সাংবিধানিক প্রধান হিসেবে তিন বছর পূর্ণ করলেন রাজ্যপাল। এই দিনটি উদযাপনের কথা আগেই জানা গিয়েছিল রাজভবন সূত্রে। সকাল থেকে দিনভর রাজভবনে একাধিক অনুষ্ঠান। তবে, ৩ বছর পূর্তিতে নিজের অভিজ্ঞতার কথা বলতে গিয়ে আবেগপ্রবণ হয়ে পড়েন রাজ্যপাল সিভি আনন্দ বোস।

রবিবার সকাল থেকেই জমজমাট রাজভবন।  ভোরে রাজভবনের মাঠে নবীন প্রজন্মের সঙ্গে যোগচর্চায় সামিল হন রাজ্যপাল সিভি আনন্দ বোস নিজেও। কিছুক্ষণ সেখানে শরীরচর্চা চলে। তারপর প্রেস কর্নারে বক্তব্য রাখতে গিয়ে রাজ্যপালের কণ্ঠে ভেসে উঠে আবেগ। রাজ্যের শাসকদলের সঙ্গে সাময়িক তিক্ততা কাটিয়ে সামগ্রিকভাবে বাংলা নিয়ে মধুর স্মৃতির কথা বললেন তিনি। জানালেন, বাংলায় কাজ করার অভিজ্ঞতা দারুণ। গ্রামবাংলাকে আরও দেখতে চান, আরও সময় কাটাতে চান।

আরও পড়ুন: আজ ফের বন্ধ বিদ্যাসাগর সেতু, বিকল্প রুট ঘোষণা কলকাতা পুলিশের

রাজ্যপাল বলেন, ”আজ পশ্চিমবঙ্গের রাজ্যপাল হিসেবে আমি চতুর্থ বছরে পা রাখলাম। এটা খুব সন্তোষজনক জায়গা। বাংলার মানুষকে আমি ভালোবেসেছি, তাঁদের কাছ থেকে ভালোবাসা পেয়েছি। রাজভবনের দ্বার সকলের জন্য অবারিত। সমাজের ছোট, বড় সকলের জন্য কাজ করতে আমি অঙ্গীকারবদ্ধ। এই দিনটি আবার নিজের কাজের প্রতিশ্রুতি নিচ্ছি। যেটুকু সময় এখানে থাকব, গ্রামবাংলায় সময় কাটাতে চাই, চিনতে চাই।”

দেখুন খবর: